Document ID: 31995D0420

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουλίου 1995 για τροποποίηση της απόφασης 82/43/ΕΟΚ περί δημιουργίας συμβουλευτικής επιτροπής για την ισότητα ευκαιριών γυναικών και ανδρών (95/420/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Κοινότητας,
Εκτιμώντας:
ότι η διαρκής βελτίωση των συνθηκών διαβίωσης και απασχόλησης, καθώς και η αρμονική ανάπτυξη των οικονομιών, αποτελούν στόχους της Ευρωπαϊκής Κοινότητας 7 ότι οι αρχηγοί κρατών και κυβερνήσεων, οι οποίοι συνεδρίασαν στο πλαίσιο του Ευρωπαϊκού Συμβουλίου στις 10 και 11 Δεκεμβρίου 1994, τόνισαν ότι η ισότητα των ευκαιριών γυναικών και ανδρών, μαζί με την καταπολέμηση της ανεργίας, αποτελεί εξέχοντα στόχο της Ευρωπαϊκής Ένωσης και των κρατών μελών της 7 ότι η ισότητα μεταξύ των ανδρών και των γυναικών αποτελεί απαίτηση αναφορικά με την ανθρώπινη αξιοπρέπεια και τη δημοκρατία και αποτελεί θεμελιώδη αρχή του κοινοτικού δικαίου, των συνταγμάτων και των νομοθεσιών των κρατών μελών, καθώς και των διεθνών και των ευρωπαϊκών συμβάσεων 7 ότι η μεταφορά στην πράξη της ίσης μεταχείρισης γυναικών και ανδρών πρέπει να υποκινηθεί μέσω καλύτερης συνεργασίας και ανταλλαγών εμπειριών και μεταξύ των οργάνων που, εντός των κρατών μελών, έχουν αναλάβει ειδικά την προώθηση των ίσων ευκαιριών, των κοινωνικών εταίρων και της Επιτροπής 7 ότι η πλήρης εφαρμογή στην πράξη των έξι οδηγιών, των δύο συστάσεων και των εννέα ψηφισμάτων που έχει εκδώσει το Συμβούλιο στον τομέα των ίσων ευκαιριών (1), μπορεί να επιταχυνθεί σημαντικά με τη συνδρομή των εθνικών φορέων που διαθέτουν ένα δίκτυο ειδικών πληροφοριών 7 ότι η προετοιμασία, η εφαρμογή και η παρακολούθηση των ενεργειών της Κοινότητας σχετικά με την ισότητα των ευκαιριών απαιτούν στενή συνεργασία με τους ειδικευμένους φορείς εντός των κρατών μελών και με τους κοινωνικούς εταίρους και, κατά συνέπεια, ένα θεσμικό πλαίσιο με σκοπό τις συχνές διαβουλεύσεις με αυτούς 7 ότι η συμβουλευτική επιτροπή για την ισότητα ευκαιριών γυναικών και ανδρών, η οποία δημιουργήθηκε με την απόφαση 82/43/ΕΟΚ της Επιτροπής (1) συνέβαλε σημαντικά στις προσπάθειες της Κοινότητας στον τομέα αυτό, και ιδίως στην παρακολούθηση των διαδοχικών προγραμμάτων κοινοτικής δράσης, τόσο με τις γνωμοδοτήσεις της όσο και με τη συνεργασία της, στο πλαίσιο εταιρικής σχέσης, με την Επιτροπή 7 ότι η σύνθεση και η εντολή της επιτροπής πρέπει να προσαρμοσθούν προκειμένου να ληφθούν υπόψη οι σημερινοί προσανατολισμοί και οι προοπτικές δράσης για την προώθηση της ισότητας των ευκαιριών, όπως αυτές αναλύονται ειδικότερα στην ανακοίνωση της Επιτροπής της 19ης Ιουλίου 1995, η οποία προτείνει νέο μεσοπρόθεσμο πρόγραμμα δράσης για το θέμα αυτό και ότι θα πρέπει, επομένως, να τροποποιηθεί η απόφαση 82/43/ΕΟΚ,
ΑΠΟΦΑΣΙΖΕΙ:
Άρθρο 1
Η απόφαση 82/43/ΕΟΚ τροποποιείται ως εξής:
1. Τα άρθρα 2 και 3 αντικαθίστανται από το ακόλουθο κείμενο:
«Άρθρο 2 1. Η επιτροπή αναλαμβάνει να συνεπικουρεί την Επιτροπή στην επεξεργασία και την εφαρμογή των ενεργειών της Κοινότητας που αποσκοπούν στην προώθηση της ισότητας ευκαιριών γυναικών και ανδρών και να ευνοεί την ανταλλαγή, σε μόνιμη βάση, εμπειριών και επιτυχημένων πολιτικών και πρακτικών στον τομέα αυτό μεταξύ των κρατών μελών και μεταξύ των διαφόρων ενδιαφερόμενων συντελεστών.
2. Προκειμένου να επιτευχθούν οι στόχοι της παραγράφου 1, η επιτροπή:
α) συνεπικουρεί την Επιτροπή στην ανάπτυξη μέσων για την παρακολούθηση, την αξιολόγηση και τη διάδοση των αποτελεσμάτων των ενεργειών που πραγματοποιούνται εντός της Κοινότητας για την προώθηση της ισότητας των ευκαιριών 7 β) συμβάλλει στην υλοποίηση των σχετικών προγραμμάτων κοινοτικής δράσης, εξετάζοντας, συγκεκριμένα, τα αποτελέσματά τους και προτείνοντας βελτιώσεις των ενεργειών που πραγματοποιούνται 7 γ) συμβάλλει με τις γνωμοδοτήσεις της στην επεξεργασία της ετήσιας έκθεσης της Επιτροπής σχετικά με την πρόοδο που έχει σημειωθεί στον τομέα της ισότητας ευκαιριών μεταξύ ανδρών και γυναικών 7 δ) επιδιώκει την ανταλλαγή πληροφοριών σχετικά με τις ενέργειες που πραγματοποιούνται σε όλα τα επίπεδα με σκοπό την προώθηση της ισότητας των ευκαιριών και, ενδεχομένως, προβαίνει σε προτάσεις για τη συνέχεια που πρέπει να δοθεί στις ενέργειες αυτές 7 ε) εκδίδει γνώμες ή υποβάλει εκθέσεις στην Επιτροπή, είτε κατόπιν αιτήματός της, είτε με δική της πρωτοβουλία, για όλα τα ζητήματα που αφορούν την προώθηση της ισότητας των ευκαιριών στην Κοινότητα.
3. Οι λεπτομέρειες μετάδοσης των γνωμών και των εκθέσεων της επιτροπής θα ορισθούν σε συμφωνία με την Επιτροπή. Αυτές ενδέχεται να δημοσιεύονται ως παράρτημα στην ετήσια έκθεση της Επιτροπής για την ισότητα ευκαιριών γυναικών και ανδρών.
Άρθρο 3 1. Η επιτροπή αποτελείται από 40 μέλη:
α) μία/ένα εκπρόσωπο ανά κράτος μέλος από τα υπουργεία ή τις κυβερνητικές υπηρεσίες που έχουν αναλάβει την προώθηση της ισότητας των ευκαιριών μεταξύ γυναικών και ανδρών 7 η/ο εκπρόσωπος αυτή/ός καθορίζεται από την κυβέρνηση του κάθε κράτους μέλους 7 β) μία/ένα εκπρόσωπο ανά κράτος από τις επιτροπές ή τους εθνικούς οργανισμούς που δημιουργήθηκαν με επίσημη πράξη και είναι υπεύθυνοι ειδικότερα για την ισότητα ευκαιριών γυναικών και ανδρών και εκπροσωπούν τους ενδιαφερόμενους κύκλους. Σε περίπτωση που υπάρχουν περισσότερες επιτροπές ή οργανισμοί σε ένα κράτος μέλος, που ασχολούνται με αυτά τα προβλήματα, η Επιτροπή αποφασίζει για τον οργανισμό που, σύμφωνα με τους στόχους του, τη δομή του την αντιπροσωπευτικότητά του και το βαθμό ανεξαρτησίας του, είναι ο κατάλληλότερος να αντιπροσωπευθεί στην επιτροπή. Η συμμετοχή των χωρών που δεν έχουν τέτοιου είδους επιτροπές θα εξασφαλισθεί με άτομα που αντιπροσωπεύουν οργανισμούς, οι οποίοι έχουν, κατά τη γνώμη της Επιτροπής, ανάλογες αποστολές 7 η/ο εκπρόσωπος αυτή/ός διορίζεται από την Επιτροπή με βάση πρόταση της οικείας εθνικής επιτροπής ή του οικείου οργανισμού 7 γ) - πέντε μέλη που εκπροσωπούν τις εργοδοτικές οργανώσεις σε κοινοτικό επίπεδο,
- πέντε μέλη που εκπροσωπούν τις οργανώσεις των εργαζομένων σε κοινοτικό επίπεδο.
Οι εκπρόσωποι αυτοί διορίζονται από την Επιτροπή με βάση πρόταση των κοινωνικών εταίρων σε κοινοτικό επίπεδο.
2. Δύο εκπρόσωποι (άνδρες/γυναίκες) της ευρωπαϊκής ομάδας πίεσης των γυναικών συμμετέχουν ως παρατηρητές στις συνεδριάσεις της επιτροπής.
3. Στις συνεδριάσεις γίνονται δεκτοί ως παρατηρητές οι εκπρόσωποι διεθνών, επαγγελματικών ή συνεταιριστικών οργανώσεων και οργανισμών, εφόσον το ζητήσουν με τη δέουσα αιτιολόγηση από την Επιτροπή.».
2. Το άρθρο 6 αντικαθίσταται από το ακόλουθο κείμενο:
«Άρθρο 6 Πρόεδρος της επιτροπής είναι ένα από τα μέλη της. Η διάρκεια της θητείας του/της είναι ένας χρόνος. Η εκλογή γίνεται με πλειοψηφία των δύο τρίτων των παρόντων μελών 7 απαιτείται όμως υπερψήφιση με τις μισές τουλάχιστον ψήφους.
Εκλέγονται δύο αντιπρόσωποι (άνδρες/γυναίκες) με την ίδια πλειοψηφία και τις ίδιες διαδικασίες. Αυτοί/αυτές αντικαθιστούν τον/την πρόεδρο σε περίπτωση κωλήματος. Οι πρόεδροι και οι αντιπρόεδροι πρέπει να προέρχονται από διαφορετικά κράτη μέλη. Αποτελούν το προεδρείο της επιτροπής το οποίο συνεδριάζει πριν από κάθε συνεδρίαση της επιτροπής.
Την οργάνωση των εργασιών της επιτροπής αναλαμβάνει η Επιτροπή σε στενή συνεργασία με τον/την πρόεδρο. Το σχέδιο της ημερήσιας διάταξης των συνεδριάσεων καταρτίζεται από την Επιτροπή σε στενή συνεργασία με τον/την πρόεδρο. Η γραμματεία της επιτροπής εξασφαλίζεται από την υπεύθυνη για την ισότητα ευκαιριών μεταξύ γυναικών και ανδρών μονάδα της Επιτροπής. Τα πρακτικά των συνεδριάσεων της επιτροπής τηρούνται από τις υπηρεσίες της Επιτροπής και υποβάλλονται προς έγκριση στην επιτροπή.».
3. Στο άρθρο 8 προστίθεται η ακόλουθη παράγραφος 3:
«3. Ένα ή περισσότερα μέλη της επιτροπής μπορούν να συμμετέχουν ως παρατηρητές στις δραστηριότητες άλλων συμβουλευτικών επιτροπών της Επιτροπής και να ενημερώνουν σχετικά την επιτροπή.».
4. Τα άρθρα 10 και 11 αντικαθίστανται από το ακόλουθο κείμενο:
«Άρθρο 10 1. Η επιτροπή συνεδριάζει στην έδρα της Επιτροπής με πρόσκληση της τελευταίας. Πραγματοποιούνται τουλάχιστον δύο συνεδριάσεις ετησίως.
Άρθρο 11 Οι συζητήσεις της επιτροπής αφορούν τις αιτήσεις γνωμοδότησης που υποβάλλει η Επιτροπή καθώς και τις γνωμοδοτήσεις που εκδίδει η επιτροπή με ίδια πρωτοβουλία. Δεν ακολουθεί ψηφοφορία.
Η Επιτροπή, όταν ζητεί τη γνώμη της επιτροπής, μπορεί να ορίζει προθεσμία, εντός της οποίας πρέπει να εκδοθεί η γνώμη αυτή.
Οι απόψεις των εκπροσωπούμενων κατηγοριών καταχωρούνται στα πρακτικά τα οποία διαβιβάζονται στην Επιτροπή.
Σε περίπτωση που η αιτούμενη γνώμη εκδίδεται με ομοφωνία της επιτροπής, η τελευταία αυτή καταρτίζει κοινά συμπεράσματα, τα οποία επισυνάπτονται στα πρακτικά.».
Άρθρο 2
Η παρούσα απόφαση ισχύει από την 1η Ιανουαρίου 1996.
Βρυξέλλες, 19 Ιουλίου 1995.

Labels: 12
0
11
15